इस भयानक घटना की कल्पना करने से ही रोम-रोम सिहर उठता है। निर्भया जैसी इस वारदात ने लोगों को झकझोर कर रख दिया है। लोग इंसाफ के लिए सड़कों पर उतर आए हैं। वे न्याय मांग रहे हैं लेकिन कुछ लोग हैं जिन्हें सियासत करनी है, इस घटना पर अपनी राजनीतिक रोटी सेकनी है, वे चुप नहीं हैं, वे भी बोल रहे हैं। वे लोग इस जघन्य मामले को राजनीतिक एवं धार्मिक चश्मे से देख रहे हैं। एक आठ साल की बच्ची के साथ इस तरह का वहशीपन क्या हम आपकी संवेदना को जगाने के लिए काफी नहीं है। क्या हमारा जमीर इतना मर चुका है कि एक बच्ची के साथ गैंगरेप को भी हिंदू-मूसलमान के नजरिए से देखा जाना चाहिए। कल्पना करिए वह एक बच्ची थी, आठ साल की थी। उसका एक बालमन होगा, इन यातनाओं को झेलते समय उस पर क्या गुजर रही होगी। वह क्या सोच रही होगी।